ZAVIČAJNI MUZEJ POREŠTINE

MUSEO DEL TERRITORIO PARENTINO

Decumanus 9

52440 POREČ

KLASA: 406-01/20-01/19

URBROJ: 2167-01-16-20-5

Poreč, 5. ožujka 2020.

Sukladno članku 12. stavak 1. Zakona o javnoj nabavi (NN 120/16) za godišnju procijenjenu vrijednost nabave iz Plana nabave manju od 200.000 kuna bez PDV-a za nabavu robe i usluga odnosno 500.000 kuna bez PDV-a za nabavu radova (tzv. jednostavnu nabavu), Odluke ravnateljice Muzeja od 28. veljače 2020. godine, KLASA: 406-09/20-01/19, URBROJ: 2167-01-16-20-01, utvrđuje se sljedeći

**POZIV ZA DOSTAVU PONUDA**

POSTUPAK JEDNOSTAVNE NABAVE

ZA GRAĐEVINSKU SANACIJU MEĐUKATNE KONSTRUKCIJE TREĆEG KATA - POTKROVLJA POSTOJEĆE ZGRADE ZAVIČAJNOG MUZEJA POREŠTINE-MUSEO DEL TERRITORIO PARENTINO U POREČU, K.Č. 298, K. O. POREČ

45212313-3 Radovi na izgradnji muzeja - građevinski radovi

**Ev. broj nabave: JN-5/2020**

1. **PODACI O JAVNOM NARUČITELJU**

Naziv javnog naručitelja: Zavičajni muzej Poreštine-Museo del territorio parentino

Sjedište: 52440 Poreč

Adresa: Decumanus 9

E-mail: info@muzejporec.hr

Telefon: 052/431-585

Adresa portala - internetska stranica: [www.muzejporec.hr](http://www.muzejporec.hr)

MB 02303850

OIB: 97049241725

Odgovorna osoba naručitelja: ravnateljica dr. sc. Elena Uljančić

1. **OSOBA ZADUŽENA ZA KONTAKT - KOMUNIKACIJU S PONUDITELJIMA**

Osoba ili služba zadužena za kontakt:

Gaetano Benčić, Tel: 052 431 585; e-mail: gaetano.bencic@muzejporec.hr

1. **EVIDENCIJSKI BROJ NABAVE: JN-5/2020**
2. **VRSTA POSTUPKA NABAVE**

Postupak jednostavne nabave – javno prikupljanje ponuda.

Sukladno članku 12. stavak 1. Zakona o javnoj nabavi (NN 120/16, dalje u tekstu: ZJN 2016) za godišnju procijenjenu vrijednost nabave iz Plana nabave manju od 200.000 kuna bez PDV-a za nabavu robe i usluga odnosno 500.000 kuna bez PDV-a za nabavu radova (tzv. jednostavnu nabavu) Naručitelj nije obvezan provoditi postupke javne nabave propisane ZJN 2016.

1. **PROCIJENJENA VRIJEDNOST NABAVE**

Procijenjena vrijednost za cjelokupan predmet nabave ukupno iznosi 320.000,00 kuna bez PDV-a.

**VRSTA UGOVORA O NABAVI**

Naručitelj će po okončanju postupka nabave s odabranim ponuditeljem sklopiti ugovor o nabavi radova.

1. **OPIS PREDMETA NABAVE, OZNAKA I NAZIV IZ JEDINSTVENOG RJEČNIKA JAVNE NABAVE**

**Predmet nabave:**

Građevinska sanacija međukatne konstrukcije trećeg kata - potkrovlja postojeće zgrade Zavičajnog muzeja Poreštine-Museo del territorio parentino u Poreču, k.č. 298, k. o. Poreč

Građevinska sanacija međukatne konstrukcije trećeg kata – potkrovlja postojeće zgrade Zavičajnog muzeja Poreštine-Museo del territorio parentino u Poreču, k.č. 298, k. o. Poreč.

Radovi na postojećoj međukatnoj konstrukciji izvodit će se u starogradskoj jezgri Grada Poreča

(u ulici Decumanus 9). Zgrada je pod zaštitom spomenika kulture, te se radovi trebaju izvoditi sukladno posebnom rješenju nadležnog Konzervatorskog odjela te u skladu s uvjetima gradskog komunalnog odjela – Poreč (dužnost je izvoditelja dobiti suglasnost komunalnog odjela za korištenje javne površine, te poštivati dane uvjete - zaštita postojeće infrastrukture, ograničenje težine vozila, održavanje javne površine i ostalo). U ponuđenim cijenama treba biti sadržano: evakuacija muzejske građe i namještaja; građevinski radovi (rušenje i demontaža postojeće međukatne konstrukcije, postavljanje nove čelične konstrukcije); obrtnički radovi (postavljanje drvenih podova, restauratorski radovi, fumigacija, soboslikarski i ličilački radovi); odvoz šuta na deponij kao i ostalog neupotrebljivog materijala (troškovi deponiranja materijala uključeni u jedinične cijene), redovno čišćenje gradilišta. Zaštita svih postojećih drvenih i kamenih podova te opločenja ulica i dvorište). Troškovi pripreme i organizacije gradilišta. Troškovi ishođenja svih atesta. U jediničnim cijenama sadržano i završno čišćenje zgrade i okoliša nakon završetka svih radova.

Kvaliteta i tehničke karakteristike usluga moraju biti sukladne važećim zakonima, tehničkim i drugim propisima, normativima i obveznim standardima i pravilima struke.

Količina predmeta nabave i tehničke specifikacije: specifikacija predmeta nabave i količine navedene su u troškovniku, koji čini sastavni dio dokumentacije za nadmetanje.

Vrsta, količina i zahtjevi tehničke specifikacije predmeta nabave, njena vrsta, kvaliteta i količina u cijelosti je iskazana u ovom Pozivu i pripadajućem troškovniku.

**Oznaka i naziv iz Jedinstvenog rječnika javne nabave:**

45212313-3 Radovi na izgradnji muzeja - građevinski radovi

1. **KOLIČINA I TEHNIČKA SPECIFIKACIJA PREDMETA NABAVE, JEDNAKOVRIJEDNI PROIZVODI, TROŠKOVNIK**

U Troškovniku je navedena **točna količina predmeta nabave**.

Ponuditelj mora dostaviti ponudu za sve stavke na način i prema opisu kako je to definirano u Troškovniku (Privitak 2).

**Upute za popunjavanje troškovnika i jednakovrijednost:**

Podatke treba unijeti u obrazac Troškovnika na sljedeći način:

1. u skladu s obrascem troškovnika ponuditelj treba upisati cijenu za svaku stavku Troškovnika koja u stupcu „Količina“ ima navedenu numeričku vrijednost. Ukoliko stavka ima količinu „komplet“, „paušal“ ili slično jedinična cijena se upisuje samo u polje uz navedenu količinu te se samo za nju izračunava ukupna cijena;
2. ponuditelj mora ispuniti sve tražene stavke iz obrasca Troškovnika navedene u prethodnom stavku. Potrebno je upisati jediničnu cijenu stavke, ukupnu cijenu stavke („Ukupna cijena“ stavke izračunava se kao umnožak „Količine“ i „Jedinične cijene“ stavke i mora biti zaokružena na dvije decimale), i rekapitulaciju za svaku cjelinu (zbroj svih ukupnih cijena stavki u pojedinoj cjelini, bez poreza na dodanu vrijednost).

Ako ponuditelj ne ispuni sve stavke Troškovnika u skladu sa zahtjevima ovog Poziva za nadmetanje ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti **odbijena**.

1. **MJESTO IZVOĐENJA RADOVA**

Zavičajni muzej Poreštine-Museo del territorio parentino, Poreč, Decumanus 9, k.č. zgr. 298, k.o. Poreč

1. **ROK POČETKA I ZAVRŠETKA RADOVA /TRAJANJE UGOVORA O NABAVI**

Početak izvođenja predmetnih radova je predviđen za listopad 2020. godine.

Rok završetka radova predviđen je u roku 90 kalendarskih dana od dana uvođenja izvoditelja u posao. Pod dovršetkom predmetnih radova smatrat će se dan uspješno obavljene primopredaje radova.

1. **RAZLOZI ISKLJUČENJA**

Svaki ponuditelj mora dostaviti:

* 1. odgovarajuću izjavu kojom ovlaštena osoba gospodarskog subjekta izjavljuje da **nije pravomoćno osuđena** za bilo koji od kaznenih dijela iz članka 251.stavak 1. točka a) do f), ZJN 2016.

Za potrebe utvrđivanja okolnosti iz ove točke gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. U tu svrhu potrebno je popuniti obrazac Izjave o nekažnjavanju koja se nalazi u **Obrazac 1.** ovog Poziva za nadmetanje. Izjava ne smije biti starija od tri (3) mjeseca računajući od dana početka postupka javne nabave.

* 1. ako nije ispunio obvezu plaćanja **dospjele porezne i druge obveze prema Gradu Poreču-Parenzo**, osim ako je gospodarskom subjektu sukladno posebnim Odlukama odobrena odgoda plaćanja navedenih obveza.

U svrhu dokazivanja navedene obveze iz točke 11.2., Ponuditelj ne dostavlja dokaz jer će Naručitelj izvršiti uvid u vlastitu bazu podataka te isključiti ponuditelja koji na dan otvaranja ponuda ima nepodmirene dospjele obveze. **Preporuča se ponuditeljima** **da provjere** kod nadležne službe Grada Poreča, UO za financije, da li su podmirili sve dospjele obveze (tel. 052 451 198).

* 1. **Ostali razlozi isključenja** ponuditelja i dokumenti koje ponuditelji moraju dostaviti i na temelju kojih se utvrđuje postoje li razlozi za isključenje

Naručitelj će isključiti ponuditelja iz postupka nabave ukoliko postoje sljedeći razlozi za isključenje:

* + 1. ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta i/ili
    2. ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta.

1. **UVJETI I DOKAZI SPOSOBNOSTI PONUDITELJA**
   1. **Uvjeti i dokazi pravne i poslovne sposobnosti**

Ponuditelj je dužan u svojoj ponudi priložiti dokumente kojima dokazuje svoju pravnu i poslovnu sposobnost:

**Izvod o upisu u sudski, obrtni, strukovni ili drugi odgovarajući registar** države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Iz Izvoda mora biti vidljivo da je gospodarski subjekt registriran za obavljanje poslova iz ove nabave.

**POTREBNO DOSTAVITI:** Izvod kako je zatraženo. Dokaz se može priložiti u neovjerenoj preslici.

* 1. **Uvjeti i dokazi tehničke i stručne sposobnosti**

**Popis izvršenih ugovora** koje su iste ili slične kao što je ovaj predmet nabave izvršenih u godini u kojoj je započeo postupak nabave i **tijekom 3 godine** koje prethodne toj godini. Kako bi dokazao svoju sposobnost, ponuditelj mora navesti minimalno **jedan ugovor** za istu ili sličnu vrstu radova čija je vrijednost **najmanje =40.000,00 (kn bez PDV-a).**

Popis ugovora sadrži iznos, datum, mjesto isporuke radova i naziv druge ugovorne strane. Ako je potrebno, naručitelj može izravno od druge ugovorne strane zatražiti provjeru istinitosti popisa te isključiti ponuditelje, ukoliko utvrdi da je dostavio lažne podatke odnosno nije izvršio naveden radove.

U slučaju da gospodarski subjekt traženu vrijednosti iskaže u stranoj valuti, obračunavati će se protuvrijednost te valute u kunama prema srednjem tečaju Hrvatske narodne banke na dan početka ovog postupka.

**POTREBNO DOSTAVITI:**

* Popis ugovora (predložak u sklopu dokumentacije za nadmetanje, **Obrazac 2**),

1. **OBLIK, NAČIN IZRADE, SADRŽAJ I NAČIN DOSTAVE PONUDA**

Ponuda se dostavlja na Ponudbenom listu i Troškovniku iz ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja. Nije dozvoljeno nuditi alternative ponude.

Ponuda se izrađuje na način da čini cjelinu.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda se zajedno sa pripadajućom dokumentacijom izrađuje na hrvatskom jeziku.

Ponuditelj može do isteka roka za dostavu ponuda ponudu izmijeniti i/ili dopuniti, odnosno od ponude odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Odustanak od ponude (povlačenje ponude) vrši se temeljem pisane izjave ponuditelja.

**Svi traženi dokumenti i dokazi sposobnosti mogu se dostaviti u neovjerenoj preslici.**

Ponuditelj je dužan u roku od 5 dana dostaviti izvornike ili ovjerene preslike dokumenta na pisani zahtjev naručitelja. Naručitelj može obratiti izdavatelju / ili nadležnim tijelima radi provjere istinitosti podataka.

1. **NAČIN ODREĐIVANJA CIJENE PONUDE**

Cijena ponude piše se brojkama u apsolutnom iznosu i izražava se za cjelokupni predmet nabave u Ponudbenom listu. Cijena ponude mora biti izražena u hrvatskim kunama, zaokruženo na dvije decimale. Cijena ponude je nepromjenjiva za cijelo vrijeme trajanja sklopljenog ugovora o nabavi.

1. **ROK VALJANOSTI PONUDE**

Rok valjanosti ponude je minimalno **240 (dvjesto četrdeset) dana od isteka** roka za dostavu ponuda i mora biti naveden u obrascu ponude - Ponudbeni list. Ponude s kraćim rokom valjanosti bit će odbijene.

Naručitelj zadržava pravo pisanim putem zatražiti izjavu o produljenju roka valjanosti ponude.

1. **KRITERIJ ZA ODABIR PONUDE**

Kriterij odabira ponude je najniža cijena valjane ponude.

1. **ROK, NAČIN I UVJETI PLAĆANJA**

Sva plaćanja Naručitelj će izvršiti na poslovni račun odabranog gospodarskog subjekta, temeljem ovjerenog e-računa, a nakon uspješno izvedenih radova. Račun ne smije prelaziti cijenu ugovorenih radova što će se utvrditi zapisnikom o primopredaji. Predujam je isključen, kao i traženje sredstava osiguranja plaćanja.

Obračun izvršenih radova vrši se na osnovu stvarno izvršenih radova i količina utvrđenih zapisnikom o primopredaji i prema jediničnim cijenama iz ugovorenog troškovnika ovjerenih od strane odgovorne osobe Naručitelja za praćenje provedbe ugovora. Naručitelj će po pregledu, primopredaji dokumentacije i otklanjanju eventualnih nedostataka, platiti izvršene radove u kunama na slijedeći način:

- 100% vrijednosti ispostavljene fakture u roku 30 dana po ovjeri iste od strane Naručitelja, a rok za ovjeru naručitelja iznosi 10 dana od dana zaprimanja fakture.

1. **DATUM, VRIJEME I MJESTO DOSTAVE I OTVARANJA PONUDA**

Molimo da Vašu ponudu dostavite:

* 1. **rok za dostavu ponude:** ponuda bez obzira na način dostave mora biti dostavljena i zaprimljena najkasnije do **16. ožujka do 12:00 sati.**
  2. **način i mjesto dostave ponude:** Ponuda se dostavlja u zatvorenoj koverti sa nazivom dokumenta na adresu Zavičajni muzej Poreštine-Museo del territorio Parentino, Decumanus 9, 52440 Poreč, s oznakom: **“NE OTVARAJ – GRAĐEVINSKA SANACIJA MEĐUKATNE KONSTRUKCIJE PALAČE SINČIĆ U POREČU, K.Č. 298, K. O. POREČ“**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

1. **PREGLED I OCJENA PONUDA**

Postupak pregleda i ocjene ponuda obavit će članovi stručnog povjerenstva Naručitelja.

U postupku pregleda i ocjene ponuda, Naručitelj može pozvati ponuditelja da pojašnjenjem ili upotpunjavanjem u vezi dokumenta traženih u pozivu za dostavu ponuda uklone pogreške, nedostatke ili nejasnoće koje se mogu ukloniti.

1. **DONOŠENJE ODLUKE O ODABIRU**

Rok za donošenje odluke o odabiru iznosi 30 (trideset) dana, a započinje teći danom isteka roka za dostavu ponude.

Odluku o odabiru Naručitelj će bez odgode dostaviti svakom ponuditelju na dokaziv način.

Na odluku o odabiru ponuditelji nemaju pravo žalbe.

1. **ODLUKA O PONIŠTENJU**

Odluku o poništenju Naručitelj će bez odgode dostaviti svim ponuditeljima, na dokaziv način (dostavnica, povratnica, izvješće o uspješnom slanju telefaksom i slično).

1. **TAJNOST DOKUMENTACIJE GOSPODARSKIH SUBJEKATA**

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni. Gospodarski subjekt ne smije označiti tajnim podatke o cijenama stavaka (jediničnim cijenama), iznosima pojedine stavke, cijeni ponude te podatke u vezi s kriterijima za odabir ekonomski najpovoljnije ponude.

1. **TROŠAK PONUDE I PREUZIMANJE DOKUMENTACIJE ZA NADMETANJE**

Trošak pripreme i podnošenja ponude u cijelosti snosi ponuditelj.

1. **OPĆI UVJETI UGOVORA**

Ugovor će se sklopiti neposredno na temelju izvornih uvjeta iz Poziva i odabrane ponude u pisanom obliku. Opći uvjetiUgovora će se temeljiti na Zakonu o obveznim odnosima i ostalim pozitivnim zakonskim propisima Republike Hrvatske.

**UGOVORNA KAZNA**

Rok je veoma bitan element ugovora. Slijedom navedenoga u slučaju prekoračenja ugovorenog roka za okončanje posla Naručitelj će od isporučitelja naplatiti ugovornu kaznu u visini od **500,00 kn za svaki kalendarski dan prekoračenja roka** do zapisnika o primopredaji s time da broj dana prekoračenja ne može biti više od **deset dana**, u tom slučaju će se raskinuti ugovor naplatiti ugovorna kazna.

Naručitelj će eventualni iznos ugovorne kazne zadržati, odnosno odbiti od iznosa za plaćanje prilikom izrade okončanog obračuna.

Ukoliko je do prekoračenja roka došlo krivnjom Naručitelja, ili više sile pri čemu se višom silom smatra događaj koji se nije mogao predvidjeti u trenutku sklapanja ugovora i na koji ugovorne strane objektivno ne mogu i nisu mogle utjecati (događaj mora biti za subjekt neočekivan, izvanredan, nepredvidiv), npr. ratno stanje, štrajk, elementarne nepogode i sl. Na izvoditelju je teret dokazivanja nepostojanja njegove krivnje za prekoračenje roka.

1. **DRUGI PODACI I ZAHTJEVI NARUČITELJA**
   1. **Pregled lokacije**

Ukoliko su gospodarski subjekti zainteresirani za obilazak lokacija potrebno je izvršiti najavu i dolazak dogovoriti s osobom zaduženom za komunikaciju s ponuditeljima, koja je označena u ovoj dokumentaciji (preporuča se uputiti e-mail). Gospodarski subjekti na svoj trošak vrše pregled i upoznaju se s lokacijom. Predajom ponude smatra se da je ponuditelj upoznat sa lokacijama, zadatkom te zahtjevima troškovnika.

* 1. **Izvršenje ugovora o nabavi, nebitne izmjene ugovora**

Ugovorne strane obvezuju se ugovor o nabavi izvršavati sukladno uvjetima određenima u pozivu za dostavu ponuda i odabranom ponudom, što će javni naručitelj kontrolirati. Na odgovornost ugovornih strana za ispunjenje obveza iz ugovora o nabavi primjenjuju se odgovarajuće odredbe Zakona o obveznim odnosima.

1. **SASTAVNI DIJELOVI PONUDE**

Ponuda treba sadržavati:

1. Ponudbeni list, ispunjen i potpisan od strane ponuditelja (**Privitak 1**),
2. Troškovnik, ispunjen i potpisan od strane ponuditelja. Ponuditelji su dužni ispuniti sve stavke Troškovnika - **Privitak 2.,**
3. Izjava o nekažnjavanju - **Obrazac 1.,**
4. Dokaz upisa u sudski, obrtni ili drugi odgovarajući registar države sjedišta gospodarskog subjekta,
5. Popis ugovora - **Obrazac 2**
6. **PRIVICI UZ POZIV**
7. **Privitak 1-** Ponudbeni list
8. **Obrazac 1 -** Izjava o nekažnjavanju
9. **Obrazac 2 -** Popis ugovora
10. **Privitak 2** - Troškovnik

Predsjednik stručnog povjerenstva

Gaetano Benčić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Privitak 1 - Ponudbeni list**

|  |  |  |  |
| --- | --- | --- | --- |
| Naziv naručitelja | | ZAVIČAJNI MUZEJ POREŠTINE-MUSEO DEL TERRITORIO PARENTINO | |
| Adresa sjedišta | | DECUMANUS 9 | |
| Poštanski broj i mjesto | | 52440 Poreč | |
| Matični broj / OIB | | MB 02303850  OIB 97049241725 | |
| Predmet nabave | | **Građevinska sanacija međukatne konstrukcije trećeg kata –potkrovlja postojeće zgrade Zavičajnog muzeja Poreštine-Museo del territorio parentino u Poreču, k.č. 298, k. o. Poreč** | |
| 1. | Naziv ponuditelja |  | |
| 2. | Sjedište ponuditelja |  | |
| 3. | Adresa ponuditelja |  | |
| 4. | OIB |  | |
| 5. | Žiro račun |  | |
| 6. | Ponuditelj je u sustavu  PDV-a (zaokružiti) | da | ne |
| 7. | Adresa za dostavu pošte |  | |
| 8. | Adresa e-pošte |  | |
| 9. | Ovlaštena osoba ponuditelja |  | |
| 10. | Kontakt osoba ponuditelja |  | |
| 11. | Broj tel. / Broj faksa |  | |
| 12. | Cijena ponude bez PDV-a |  | |
| 13. | Iznos PDV-a |  | |
| 14 | Cijena ponude s PDV-om |  | |
| 15. | Jamstveni rok  (najmanje 2 godine) |  | |
| 16. | Rok valjanosti ponude | Rok valjanosti ponude je najmanje 240 (dvjesto četrdeset) dana  od isteka roka za dostavu ponuda | |
| Broj i datum ponude | |  | |
| Ovjera ponuditelja | |  | |

**Obrazac 1** – Ogledni predložak sadržaja Izjave o nekažnjavanju

(ispuniti obrazac, potpisati i ovjeriti pečatom)

Temeljem članka 251. stavak 1. točka 1. podtočka a) do f) i članka 265. stavak 2. Zakona o javnoj nabavi („Narodne novine“ broj: 120/2016), kao ovlaštena osoba za zastupanje gospodarskog subjekta dajem sljedeću:

**I Z J A V U**

kojom ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime) (adresa stanovanja)

broj osobne iskaznice\_\_\_\_\_\_\_\_\_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao osoba iz članka 251., stavka 1., točka 1. Zakona o javnoj nabavu **za sebe i za gospodarski subjekt:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem da nisam pravomoćnom presudom osuđen za Kaznena djela iz članka 251. stavak 1. točka a) do f).

U \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_2020. godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene po zakonu za zastupanje gospodarskog subjekta)[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis, pečat)

**Obrazac 2 –** Ogledni predložak sadržaja Popisa ugovora o uredno izvršenim ugovorima

(ispuniti obrazac, potpisati i ovjeriti pečatom)

**POPIS UGOVORA**

|  |  |  |  |  |
| --- | --- | --- | --- | --- |
| **R.**  **br.** | **NARUČITELJ**  **(naziv i sjedište)** | **PREDMET UGOVORA** | **VRIJEDNOST UGOVORA**  **(**u kunama bez PDV-a) | **MJESTO I DATUM**  **ZAVRŠETKA UGOVORA** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Potvrđujem da smo u gore navedenim ugovorima nastupali kao druga ugovorna strana te da smo navedene ugovore izvršili uredno i u svemu prema pravilima struke i ugovornim obvezama.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 2020. godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene po zakonu za zastupanje gospodarskog subjekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis, pečat)

1. Obvezno potpisuje osoba koja je po zakonu ovlaštena za zastupanje gospodarskog subjekta [↑](#footnote-ref-1)